EkBass/fiwiki-20250220-pages-articles huggingface dataset:
Luettelo Billboard 200 -listan ykkösistä vuonna 2017

Tämä on luettelo Billboard 200 -listan kärkipaikkaa hallussaan vuonna 2017 pitäneistä artisteista ja albumeista. Päivämäärä Artisti Albumi Lähteet 7\. tammikuuta Pentatonix A Pentatonix Christmas 14\. tammikuuta Pentatonix A Pentatonix Christmas 21\. tammikuuta The Weeknd Starboy 28\. tammikuuta The Weeknd Starboy 4\. helmikuuta The Weeknd Starboy 11\. helmikuuta The Weeknd Starboy 18\. helmikuuta Migos Culture 25\. helmikuuta Big Sean I Decided. 4\. maaliskuuta soundtrack Fifty Shades Darker 11\. maaliskuuta Future Future 18\. maaliskuuta Future Hndrxx 25\. maaliskuuta Ed Sheeran ÷ 1\. huhtikuuta Ed Sheeran ÷ 8\. huhtikuuta Drake More Life 15\. huhtikuuta Drake More Life 22\. huhtikuuta Drake More Life 29\. huhtikuuta The Chainsmokers Memories...Do Not Open 6\. toukokuuta Kendrick Lamar Damn 13\. toukokuuta Kendrick Lamar Damn 20\. toukokuuta Kendrick Lamar Damn 27\. toukokuuta Logic Everybody 3\. kesäkuuta Harry Styles Harry Styles 10\. kesäkuuta Linkin Park One More Light 17\. kesäkuuta Bryson Tiller True to Self 24\. kesäkuuta Halsey Hopeless Fountain Kingdom 1\. heinäkuuta Katy Perry Witness 8\. heinäkuuta Lorde Melodrama 15\. heinäkuuta DJ Khaled Grateful 22\. heinäkuuta DJ Khaled Grateful 29\. heinäkuuta Jay Z 4:44 5\. elokuuta Jay Z 4:44 12\. elokuuta Lana Del Rey Lust for Life 19\. elokuuta Arcade Fire Everything Now 26\. elokuuta Kendrick Lamar Damn 2\. syyskuuta Kesha Rainbow 9\. syyskuuta Brand New Science Fiction 16\. syyskuuta Lil Uzi Vert Luv Is Rage 2 23\. syyskuuta LCD Soundsystem American Dream 30\. syyskuuta Thomas Rhett Life Changes 7\. lokakuuta Foo Fighters Concrete and Gold 14\. lokakuuta The Killers Wonderful Wonderful 21\. lokakuuta Shania Twain Now 28\. lokakuuta NF Perception 4\. marraskuuta Pink Beautiful Trauma 11\. marraskuuta Niall Horan Flicker 18\. marraskuuta Kenny Chesney Live in No Shoes Nation 25\. marraskuuta Sam Smith The Thrill of It All 2\. joulukuuta Taylor Swift Reputation 9\. joulukuuta Taylor Swift Reputation 16\. joulukuuta Taylor Swift Reputation 23\. joulukuuta U2 Songs of Experience 30\. joulukuuta Luke Bryan What Makes You Country ==Lähteet== 2017 Billboard 200
Gustaf Edvard Tuderus

Gustaf Edvard Tuderus (30. joulukuuta 1812 Ristiina – 11. lokakuuta 1877 Ristiina) oli Venäjän keisarillisessa armeijassa palvellut suomalainen kenraalimajuri. (Viitattu 3.5.2020) Tuderuksen vanhemmat olivat kapteeni, tilanomistaja Carl Gustaf Tuderus ja Eva Kristina Duncker ja puolso vuodesta 1838 Maria Veronica Dorotea von Hetsch. Tuderus kävi alkeiskoulua Ristiinassa 1823–1827. Maaliskuussa 1827 hänet hyväksyttiin oppilaaksi Haminan kadettikouluun, josta 1832 valmistuttuaan hänet määrättiin vänrikkinä palvelukseen krenatöörisapööripataljoonaan. Tuderus suoritti 1832–1833 Sotilasinsinööriakatemian kurssin Pietarissa. Vuonna 1835 hänet ylennettiin aliluutnantiksi ja määrättiin palvelukseen 4. sapööripataljoonaan. Seuraavana vuonna hänet siirrettiin Venäjän armeijan kenttäinsinöörikuntaan ja komennettiin palvelukseen Bobruiskiin Minskin kuvernementtiin Valko-Venäjälle, edelleen vuonna 1837 Sevastopoliin ja sieltä 1839 luutnantiksi ylennettynä Kinburniin. Vuonna 1841 Tuderus komennettiin sotilasinsinööriksi Ahvenanmaalle. Alikapteeniksi Tuderus ylennettiin 1844 ja määrättiin Chotinin sotilasinsinöörikomennuskunnan päälliköksi Puolaan. Sieltä hän siirtyi 1848 kapteeniksi ylennettynä vastaavaan tehtävään Zamosciin. Everstiluutnantiksi hänet ylennettiin 1854. Krimin sotaan 1854–1855 Tuderus osallistui Hankoniemen puolustuksessa, Hankoniemen insinöörikomennuskunnan päällikkönä, ja helmikuusta 1856 lähtien Viaporin linnoituksen insinöörikomennuskunnan päällikkönä. Sodan jälkeen elokuussa 1857 hän erosi palveluksesta everstinä, mutta palasi palvelukseen marraskuussa 1863. Tuderus sai eron sotapalveluksesta kenraalimajurina vuonna 1867. Hänet oli aateloitu Venäjällä vuonna 1863. ==Lähteet== Luokka:Suomalaiset kenraalit Luokka: Sotilasinsinöörit Luokka: Venäläiset aateliset Luokka:Vuonna 1812 syntyneet Luokka:Vuonna 1877 kuolleet
Frans Edvard Tunzelman von Adlerflug

Frans Edvard Tunzelman von Adlerflug (2. syyskuuta 1822 Vöyri – 8. syyskuuta 1899 Pietari) oli Venäjän keisarillisessa armeijassa palvellut suomalainen kenraaliluutnantti. (Viitattu 3.5.2020) Frans Edvard Tunzelman von Adlerflugin vanhemmat olivat venäjän kielen kääntäjä, kapteeni Georg Friedrich Tunzelman von Adlerflug ja Ingrid Ulrica Sohlberg ja puolisot vuodesta 1850 Alexandra Charlotta von Hewelcke (k. 1858), vuodesta 1867 Henrietta Alexandrine de la Valle-Woelck (k. 1877) ja vuodesta 1890 Katarine Marie Frederike Buch. Kenraali Alexander Tunzelman von Adlerflug oli hänen pojanpoikansa. Frans Edvard Tunzelman von Adlerflug tuli oppilaaksi Haminan kadettikouluun 1836 ja määrättiin sieltä 1843 valmistuttuaan vänrikkinä palvelukseen 6. kevyeen ratsastavaan tykistöprikaatiin. Hänet ylennettiin aliluutnantiksi 1849 ja komennettiin 1850 kouluttajaksi Aleksanterin kadettikouluun Pietariin. Luutnantiksi hän yleni 1851, seuraavana vuonna hänet siirrettiin palvelukseen Aleksanterin kadettikouluun Brest-Litovskiin itäiseen Puolaan. Vuonna 1860 Tunzelman von Adlerflug ylennettiin kapteeniksi ja määrättiin kadettikoulun komppanianpäälliköksi. Vuonna 1863 Tunzelman von Adlerflug asetettiin majurina armeijan jalkaväkeen. Hänet siirrettiin seuraavana vuonna santarmijoukkoihin ja määrättiin ensin päälliköksi Svenzianyn santarmiasemalle ja sitten Vitebskin santarmiaseman päälliköksi Koillis-Liettuaan. Vuonna 1865 hän siirtyi vastaavaan tehtävään Trokin santarmiasemalle Vilnan kuvernementtiin ja vuonna 1870 Tobolskiin Länsi-Siperiaan. Everstiluutnantiksi Tunzelman von Adlerflug ylennettiin 1869, vuonna 1871 hänet määrättiin ensin vanhemmaksi adjutantiksi Pietarin santarmihallinnon esikuntaan ja sitten Kiovan–Odessan rautatien santarmikunnan päälliköksi. Vuonna 1873 Tunzelman von Adlerflug ylennettiin everstiksi ja nimitettiin Kiovan santarmi- ja poliisihallinnon päälliköksi. Vuonna 1880 Tunzelman von Adlerflugista tuli Suomen rautatiesantarmikunnan päällikkö ja vuonna 1885 Suomen santarmihallituksen päällikkö. Hänet ylennettiin kenraalimajuriksi 1888 ja kenraaliluutnantiksi 1894, jolloin hän sai eron sotapalveluksesta. ==Lähteet== Luokka:Suomalaiset kenraalit Luokka:Vuonna 1822 syntyneet Luokka:Vuonna 1899 kuolleet
Nils Henrik Agaton Weckman

Nils Henrik Agaton Weckman (8. kesäkuuta 1850 Mikkeli – 30. syyskuuta 1906 Savonlinna) oli Venäjän keisarillisessa armeijassa palvellut suomalainen kenraalimajuri. (Viitattu 3.5.2020) Weckmanin vanhemmat olivat kruununvouti Henrik Weckman ja Sofia Elisabet Hjelmman ja puoliso vuodesta 1875 Alma Lönneström. Weckman tuli oppilaaksi Haminan kadettikouluun 1861 ja määrättiin sieltä 1868 valmistuttuaan vänrikkinä palvelukseen Henkivartioväen Izmailovon rykmenttiin Pietariin. Vuonna 1871 hänet ylennettiin aliluutnantiksi, vuosina 1872–1874 hän suoritti Sotilasinsinööriakatemian kurssin Pietarissa yleten sen aikana luutnantiksi. Kurssin jälkeen 1874 Weckman siirrettiin alikapteenina 1. Kaukasian, H.K.K. Suuriruhtinas Nikolai Nikolajevitš vanhemman sapööripataljoonaan. Seuraavana vuonna Weckman vakinaistettiin sotilasinsinöörikuntaan, kapteeniksi hän yleni 1876. Weckman osallistui Turkin sotaan sapööripataljoonassaan. Vuonna 1882 hänet määrättiin Sorokin sotilasinsinöörialueen päälliköksi Bessarabian kuvernementtiin. Everstiksi hänet ylennettiin 1885 ja siirrettiin 1887 Mihailovskin linnoitusinsinöörikuntaan. Vuodesta 1892 Weckman toimi erityistehtävissä yleisesikuntaupseerina Venäjän armeijan insinöörijoukkojen pääesikunnassa. Hänet määrättiin Ivangorodin linnoituksen insinöörikunnan päälliköksi Inkerinmaalle 1893 ja ylennettiin kenraalimajuriksi 1895. Vuonna 1901 Weckman määrättiin Varsovan insinöörihallinnon apulaispäälliköksi, missä tehtävässä hän palveli kuolemaansa saakka. Vuonna 1900 valmistunut Rauhalinna Savonlinnassa on Weckmanin vaimolleen hopehääpäivälahjaksi rakennuttama koristeellinen puuhuvila. ==Lähteet== Luokka:Suomalaiset kenraalit Luokka: Sotilasinsinöörit Luokka:Vuonna 1850 syntyneet Luokka:Vuonna 1906 kuolleet
Bardovo (järvi)

Bardovo () on järvi Luoteis-Venäjällä Pihkovan alueen Bežanitsyn piirissä. Järvi sijaitsee Bežanitsyn ylängön tunnetulla järvialueella. == Maantietoa == Järvi on 2,7 kilometriä pitkä, 1,0 kilometriä leveä ja sen pinta-ala on 1,283 neliökilometriä eli 128 hehtaaria. Järvellä on kaakkoisrannan tuntumassa kolme saarta, joiden yhteispinta-ala on 0,9 hehtaaria. Järven keskisyvyys on 2,4 metriä, mutta syvin kohta on 3,8 metriä. Järven rannat ovat ilmakuvista katsottuna hyvin soistuneita . Järven lähellä sijaitsevat Volokovon (), Boriskovon () ja Romanovon () kylät. Noin kilometri etelään päin Aloljan varrella sijaitsee nimikkokylä Bardovo () . == Luontoarvoja == Järvessä elää ainakin lahna, ahven, hauki, pasuri, salakka, pasuri, säyne, toutain, suutari, made, törö, simppu, mutakala ja rantanuoliainen. Näiden lisäksi tavataan Rutilus-suvun kaloja ja harvinaisena rapu. Järven ympäristössä on metsää ja laajoja suoalueita, jonka yhtenäisyyttä rikkoo peltomaat. Sen rannat ovat paikoin kivisiä hiekkarantoja, jota peittää paikoin muta. Järven keskellä sen pohja on mutainen. == Vesistösuhteita == Bardovo sijaitsee Aloljan valuma- alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Bardovo on Aloljan läpivirtausjärvi, mutta siihen laskee muitakin jokia ja ojia. Sen etelärantaan laskee idästä tuleva Kopytovka, jonka valuma-alueella sijaitsevat muun muassa järvet Velikaja Voda, Ostrovito ja Kamennoje. Kopytovkan sivujoen Spotnon valuma-alueella sijaitsevat vielä Isajevo, Plockoje ja Dolgoje. Järven pohjoispuolelta siihen laskee Ratenka, jonka lähdejärvi on Ratnoje. Järven valuma-alueen koko on lähteestä riippuen 342 tai 233,16 neliökilometriä. == Huomautuksia == == Lähteet == Luokka:Pihkovan alueen järvet Luokka:Aloljan valuma-alue Luokka:Bežanitsyn piiri
Luettelo Billboard 200 -listan ykkösistä vuonna 2016

Tämä on luettelo Billboard 200 -listan kärkipaikkaa hallussaan vuonna 2016 pitäneistä artisteista ja albumeista. Päivämäärä Artisti Albumi Lähteet 2\. tammikuuta Adele 25 9\. tammikuuta Adele 25 16\. tammikuuta Adele 25 23\. tammikuuta Adele 25 30\. tammikuuta David Bowie Blackstar 6\. helmikuuta Panic! at the Disco Death of a Bachelor 13\. helmikuuta Adele 25 20\. helmikuuta Rihanna Anti 27\. helmikuuta Future Evol 5\. maaliskuuta Adele 25 12\. maaliskuuta Adele 25 19\. maaliskuuta The 1975 I Like It When You Sleep, for You Are So Beautiful Yet So Unaware of It 26\. maaliskuuta Kendrick Lamar Untitled Unmastered 2\. huhtikuuta Rihanna Anti 9\. huhtikuuta Gwen Stefani This Is What the Truth Feels Like 16\. huhtikuuta Zayn Mind of Mine 23\. huhtikuuta Kanye West The Life of Pablo 30\. huhtikuuta The Lumineers Cleopatra 7\. toukokuuta Prince The Very Best of Prince 14\. toukokuuta Beyoncé Lemonade 21\. toukokuuta Drake Views 28\. toukokuuta Drake Views 4\. kesäkuuta Drake Views 11\. kesäkuuta Drake Views 18\. kesäkuuta Drake Views 25\. kesäkuuta Drake Views 2\. heinäkuuta Drake Views 9\. heinäkuuta Drake Views 16\. heinäkuuta Drake Views 23\. heinäkuuta Blink-182 California 30\. heinäkuuta Drake Views 6\. elokuuta Drake Views 13\. elokuuta Drake Views 20\. elokuuta DJ Khaled Major Key 27\. elokuuta soundtrack Suicide Squad: The Album 3\. syyskuuta soundtrack Suicide Squad: The Album 10\. syyskuuta Frank Ocean Blonde 17\. syyskuuta Barbra Streisand Encore: Movie Partners Sing Broadway 24\. syyskuuta Travis Scott Birds in the Trap Sing McKnight 1\. lokakuuta Jason Aldean They Don’t Know 8\. lokakuuta Drake Views 15\. lokakuuta Shawn Mendes Illuminate 22\. lokakuuta Solange A Seat at the Table 29\. lokakuuta Green Day Revolution Radio 5\. marraskuuta Kings of Leon Walls 12\. marraskuuta Lady Gaga Joanne 19\. marraskuuta Jeezy Trap Or Die 3 26\. marraskuuta Bon Jovi This House Is Not for Sale 3\. joulukuuta A Tribe Called Quest We Got It from Here... Thank You 4 Your Service 10\. joulukuuta Metallica Hardwired...to Self-Destruct 17\. joulukuuta The Weeknd Starboy 24\. joulukuuta eri esittäjiä The Hamilton Mixtape 31\. joulukuuta J. Cole 4 Your Eyez Only ==Lähteet== 2016 Billboard 200
Hilda Castegren

Hilda Carolina Castegren o.s. Sjöberg (18. maaliskuuta 1864 Stora Råby, Malmöhusin lääni, Ruotsi – 24. syyskuuta 1945) oli ruotsalainen näyttelijä ja oopperalaulaja, joka toimi pitkään Suomessa. Castegrenin vanhemmat olivat näyttelijä Hjalmar Sjöberg ja Hilda Bredberg. Castegren oli kiinnitettynä Askerissa Kristianiassa 1881–1884, Nya teaternissa Tukholmassa 1885–1887, Svenska teaternissa Helsingissä 1887–1893, 1894–1904, Vasateaternissa 1893–1894; Stora teaternissa Göteborgissa 1904–1906 ja Albert Ranftin teattereissa vuodesta 1906. Hänen roolejaan olivat muun muassa Giroflé- Girofla, Lilla helgonet, Lili, Niniche, Niobe,Walborg Hedberg ja Louise Arosenius: Svenska kvinnor från skilda verksamhetsområden. Sivu 21 Albert Bonniers 1914 Marsa Jules Claretien muodikkaassaEliel Aspelin-Haapkylä: Suomalaisen teatterin historia, osa 3 näytelmässä Ruhtinas Zilah, Rose Friquet Aimé Maillartin säveltämässä opera comiquessa Villars dragoner. Castegren näytteli myös 20 elokuvassa.Hilda Castegren. Svensk filmdatabas. Viitattu Castegren oli naimisissa vuodesta 1887 ohjaaja Victor Castegrenin (k. 1914) kanssa. Heidän tyttärensä, näyttelijä Sickan Castegren syntyi Helsingissä 1887.Sickan Castregren. Svensk filmdatabas == Lähteet == == Aiheesta muualla == * Castegren, Hilda. Svenska män och kvinnor Luokka:Ruotsalaiset näyttelijät Luokka:Ruotsalaiset laulajat Luokka: Vuonna 1864 syntyneet Luokka: Vuonna 1945 kuolleet
Käärmeenpurema

Käärmeen purema on vaurio, joka syntyy kun käärme puree uhria. Joka päivä 7400 ihmistä joutuu käärmeenpureman kohteeksi, ja vuosittain 81 000–138 000 kuolee seurauksiin. Käärmeenpureman tyypillisiä oireita ovat puremajäljet, punoitus, turvotus, kipu, arkuus, oksentaminen, hengitysvaikeudet, sydämentykytys, näköhäiriöt, metallin, mintun tai kumin maku suussa, ylenmääräinen syljeneritys tai hikoilu, raajojen puutuminen ja lihaskrampit. Nopeasti ilmenevät vakavat oireet kertovat allergisesta reaktiosta. Tropiikin kehitysmaissa käärmeenpureman kohteiksi joutuvat maanviljelijät, metsästäjät ja kalastajat, jotka astuvat käärmeen päälle, ja käärme puree puolustautuessaan. Joissakin kylissä, esimerkiksi Aasian eteläosien maaseudulla, lattialla nukkuvia ihmisiä joutuu usein yöaikaan aktiivisten kraittien sukuun kuuluvien käärmeiden puremiksi. Teollisuusmaissa taas merkittävä osa käärmeenpuremista johtuu lemmikkikäärmeen väärästä käsittelystä. Käärmeen myrkky kehittyy rauhasissa sen silmien takana ja kulkee sieltä onttoihin myrkkyhampaisiin. Käärmeen myrkky on monimutkainen sekoitus proteiineja ja peptideitä. Myrkyistä on eristetty 50-200 eri ainetta. Niillä on monia erilaisia farmakologisia ja myrkyllisiä vaikutuksia. Myrkyt voidaan jakaa kahteen pääryhmään: hermomyrkyt vaurioittavat uhrin hermostoa, verimyrkyt leviävät verenkierron mukana ja aiheuttavat pieniä veritulppia ja verenvuotoa. Vaarallisimpia ovat käärmeet, joiden ontot myrkkyhampaat ovat suun etuosassa. Ne voivat pumpata myrkkyä nopeasti uhrin lihakseen kuin lääkeruiskulla. Joillakin käärmeillä on suun takaosassa hampaita, joiden pinnassa olevaa uraa pitkin myrkky voi valua tippa kerrallaan. Puremakohtaa ei saa puristaa, leikata auki, imeä tai käsitellä tai edes kosketella millään muullakaan tavoin. Pureman uhria on syytä rauhoittaa, ja jos purema on kädessä tai jalassa, se kannattaa lastoittaa ja kantaa uhri lääkäriin. Raajan pitäminen koholla hidastaa turvotuksen kehittymistä. Kaikki puremat viedään lääkärin arvioitaviksi, pahaan paikkaan pureman saaneet tai riskiryhmiin kuuluvat jäävät sairaalaan tarkkailtaviksi. Nimestään huolimatta hydrokortisonia sisältäviä kyypakkauksia ei enää suositella kyyn pureman hoitoon ihmiselle tai eläimelle. Vuonna 2019 maailman terveysjärjestö WHO otti tavoitteekseen vähentää käärmeenpuremaan kuolemisen puoleen. File:Viper bite.jpg|Kyyn pureman aiheuttama punoitus ja turvotus File:Agkistrodon contortrix01.jpg|Käärmeen purema sormessa on turvottanut koko käden. File:Number of snake envenomings (2007).svg|Käärmeenpuremien vuotuinen määrä eri maissa. File:Bushmaster Fangs - Flickr - Dick Culbert.jpg|Surukuku myrkkyhampaat esillä. == Lähteet == == Aiheesta muualla == Purema Luokka:Toksikologia Luokka:Tapaturmat Luokka:Seulonnan keskeiset artikkelit
Girls (kappale)

Girls on brittiläislaulaja Rita Oran musiikkikappale, jolla vierailevat myös yhdysvaltalaisräppäri Cardi B, yhdysvaltalaislaulaja Bebe Rexha sekä brittiläislaulaja Charli XCX. Sen julkaisi Atlantic Records Oran toisen, Phoenix-studioalbumin kolmantena singlenä 11. toukokuuta 2018. Kappaleen ovat sanoittaneet Ora, Klenord Raphael, Ali Tamposi, Rexha, Jonny Coffer, Jordan Thorpe, Cardi B, Brian Lee, Andrew Watt ja Benjamin Diehl. Kappaleen tuotannosta vastasivat puolestaan Ben Billions, Coffer ja Watt. "Girls" on lajityypiltään pop kappale, joka sisältää hip hop-vaikutteisia biittejä. Kappaleelle on toteutettu myös musiikkivideo, joka julkaistiin 6. kesäkuuta 2018. "Girls" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Irlannissa, Britanniassa ja Skotlannissa sekä neljänkymmenen parhaan joukkoon Slovakiassa ja Unkarissa. Lisäksi se on myynyt Brasiliassa kaksinkertaista platinaa. Ora on esittänyt kappaleen ensimmäisen kerran livenä BBC Radio 1's Big Weekendissä Charli XCX:n ja Rayen kanssa 28. toukokuuta 2017. Sen jälkeen hän on esittänyt sen livenä esimerkiksi televisio-ohjelmassa Saksan huippumalli haussa 24. toukokuuta 2018. ==Lähteet== Luokka:Vuoden 2018 kappaleet Luokka:Rita Oran kappaleet Luokka:Cardi B:n kappaleet Luokka:Bebe Rexhan kappaleet Luokka:Charli XCX:n kappaleet
Take Me Home (Cherin albumi)

Take Me Home on Cherin studioalbumi, joka julkaistiin 25. tammikuuta 1979. ==Kappaleet== === A-puoli === # # # # === B-puoli === # * # # # # Luokka:Vuoden 1979 albumit Luokka:Cherin albumit
Gustave Roussy instituutti

Gustave Roussy instituutti () se on yksi johtavista kansainvälisen tason onkologian tutkimuksen keskuksista ja yksi tärkeimmistä eurooppalaisista onkologian kliinisistä keskuksista. Instituutti tarjoaa terveydenhuoltoa, osallistuu opetukseen ja kehittää tutkimusprojekteja erityyppisiin kasvaimiin. Se sijaitsee Villejuifissa, Pariisin eteläpuolella, Ranskassa. Keskuksen nimi annettiin sveitsiläisen ranskalaisen neuropatologin Gustave Roussyn jälkeen. Gustave-Roussy on Euroopan mittakaavassa johtava onkologian hoidon, tutkimuksen ja opetuksen keskus.UNICANCER - Gustave Roussy, Villejuif (Île-de France) - Centre de lutte contre le cancer . ==Lähteet== ==Aiheesta muualla== * Gustave Roussy virallinen sivusto * Institut Gustave Roussy (academic partner in European consortium/ Cancer ID project) (cancer-id.eu) * A l’Institut Gustave-Roussy, un scientifique empoisonne ses collègues (13/12/2017) (francetvinfo.fr) Luokka:Lääketieteellinen tutkimus Luokka:Ranskan tutkimuslaitokset Luokka:Pariisi Luokka:Kansanterveyslaitokset Luokka:Val-de-Marne
Violettiharjaturako

Violettiharjaturako (Gallirex porphyreolophus) on turakoihin kuuluva lintulaji. Lajia tavataan Afrikan itä- ja eteläosista. ==Koko ja ulkonäkö== Violettiharjaturako on melko suurikokoinen lintu ja voi kasvaa 40-60 cm pitkäksi. Sukupuolet muistuttavat toisiaan ulkonäöltään. Violettiharjaturakon pää on vihreä ja päälaella on violetti töyhtö. Selkä, siivet ja pitkä pyrstö ovat väritykseltään sinivioletit. Lajin siipien alasulat ovat kirkkaan punaiset. Linnun vatsa on vaalea ja hieman punertava. ==Levinneisyys ja elinympäristö== Violettiharjaturakoa tavataan Keniasta Etelä-Afrikkaan ulottuvalta alueelta. Lajin elinympäristöä ovat kosteat rannikkometsät ja pensaikot usein jokien läheisyydestä. Lintu liikkuu usein pareittain tai pieninä ryhminä. Sen ravintoa ovat useat hedelmät. Violettiharjaturakon pesimäkausi Tansaniassa on tammi-huhtikuussa ja Etelä-Afrikassa marraskuulta joulukuulle. ==Lähteet== Luokka:Turakolinnut
For You (kappale)

For You on brittiläisten laulaja-lauluntekijöiden Liam Paynen ja Rita Oran musiikkikappale. Sen julkaisivat Universal Studios sekä Republic Records digitaalisesti ladattavana singlenä elokuvan Fifty Shades Freed soundtrack- levyn johdantosinglenä 5. tammikuuta 2018. Kappale on liitetty myös Oran toiselle, Phoenix-studioalbumille sekä Paynen ensimmäiselle, LP1-studioalbumille. Kappaleen ovat sanoittaneet Ali Payami, Andrew Watt ja Ali Tamposi, joista kaksi ensimmäistä myös tuottivat sen Peter Karlssonin kanssa. Kappaleelle on toteutettu myös Hannah Lux Davisin ohjaama musiikkivideo, joka julkaistiin Fifty Shadesin virallisella YouTube-kanavalla 26. tammikuuta 2018. "For You" oli kansainvälinen menestys, sen päästyä singlelistan viiden parhaan joukkoon kahdessatoista eri valtiossa kuten Itävallassa, Libanonissa, Saksassa, Sveitsissä ja Unkarissa sekä kymmenen parhaan joukkoon Belgiassa ja Britanniassa. Lisäksi se on myynyt Puolassa kaksinkertaista platinaa. Payne ja Ora ovat esittäneet kappaleen livenä esimerkiksi The Tonight Show Starring Jimmy Fallonissa ja saksalaisessa Echo Music Prize-tapahtumassa. ==Lähteet== Luokka:Vuoden 2018 kappaleet Luokka:Rita Oran kappaleet
Protaktinium(V)bromidi

Protaktinium(V)bromidi PaBr5 on harvinaisen aktinoideihin kuuluvan alkuaine protaktiniumin yhdiste bromin kanssa. Siinä bromi esiintyy hapetusluvulla −I ja protaktinium hapetusluvulla +V. Aine muodostaa tummanpunaisia tai oranssinpunertavia monokliinisiä kiteitä, ja se voidaan jakaa α- ja β-muotoihin.Mjasoedov ym., s. 200 Alle 400 °C:ssa yhdiste esiintyy α-muodossa ja muuttuu korkeammissa lämpötiloissa β-muotoon. Kiteet ovat erittäin herkkiä ilmankosteudelle. Sille tunnetaan myös trikliininen γ-PaBr5 kiderakenne, joka on isomorfinen uraani(V)kloridin β-muodon kanssa. Yhdistettä voidaan valmistaa protaktinium(V)oksidin reaktiolla alumiinibromidin kanssa 400 °C lämpötilassa. Koska protaktinium on erittäin harvinaista, myrkyllistä ja radioaktiivista, myöskään sen yhdisteillä ei ole juuri mitään käyttötarkoituksia. == Lähteet == * === Viitteet === Luokka:Protaktiniumyhdisteet Luokka:Bromidit
Fukuroi

Fukuroi () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee Tyynenmeren Enshūnmeren rannikolla prefektuurin länsiosassa. Kaupunki on rakentunut Ōta- ja Haranoyajokien tasangolle. Fukuroissa on 88 316 asukasta (huhtikuussa 2020) ja sen pinta-ala on 108,33 neliökilometriä. Fukuroi kehittyi Edo-kaudella markkinapaikkana ja yhtenä vilkkaan Tōkaidō-tiereitin postiasemista (shukuba). Se säilytti hyvän liikenteellisen asemansa rautatien valmistuttua, ja sinne on sijoittunut esimerkiksi lääke-, kemian- ja koneteollisuutta. Fukuroi on viljavaa seutua, jossa tuotetaan riisiä, kasviksia ja hedelmiä, kuten meloneita ja mikan- mandariineja, teetä ja koristekukkia. Kaupunkioikeudet Fukuroi sai vuonna 1958. Kaupunki laajeni huomattavasti vuonna 2005, kun siihen liitettiin Asaban maaseutukaupunki. Fukuroissa toimii Shizuokan tiede- ja teknologiayliopisto. Fukuroin rakennettuun kulttuuriperintöön kuuluvat Kasui-sain, Son’ei-jin ja Yusan-jin buddhalaiset temppelit, jotka tunnetaan ”Enshūn kolmena temppelinä” (Enshū sanzan). Kaupungin itäosassa kohoavan Ogasavuoren juurelle on rakennettu urheilupuisto, jossa sijaitsee myös 50 000 hengen Ecopa-stadion. Fukuroita palvelee JR Tōkain Tōkaidō-päälinja. == Kuvia == Tiedosto:Fukuroi city hall.JPG|Fukuroin kaupungintalo Tiedosto:三重塔と桜 - panoramio.jpg|Yusan-jin temppelin pagodi Tiedosto:Flickr - …trialsanderrors - Hiroshige II, Distant view of Akiba of Enshu, kites of Fukuroi, 1859.jpg|Leijoja fukuroissa, Hiroshige II:n puupiirros, 1859 Tiedosto:Fukuroi city center area Aerial photograph.1988.jpg|Fukuroi vuoden 1988 ilmakuvassa Tiedosto:JR Fukuroi Sta. South.JPG|Fukuroin rautatieasema == Lähteet == == Aiheesta muualla == * Kaupungin internetsivut Luokka:Shizuokan prefektuurin kaupungit
Christus am Ölberge

Christus am Ölberge op. 85 (Kristus Öljymäellä) on Ludwig van Beethovenin vuonna 1803 Franz Xaver Huberin librettoon säveltämä oratorio. Siinä Beethoven kuvaa Jeesuksen viimeisiä hetkiä Getsemanen puutarhassa. Teoksessa Jeesus kuvataan jumalaisen hahmon sijasta hyvinkin inhimillisenä olentona. Christus am Ölberge oli aikanaan hyvin suosittu teos, mutta nykyään sitä esitetään suhteellisen harvoin. == Roolihahmot: == * Jeesus – Tenori * Serafi – Sopraano * Pietari – Basso == Lähteet == Luokka:Oratoriot
Unohdetut sankarit

Unohdetut sankarit op. 98 on Timo-Juhani Kyllösen vuonna 2019 sävelletty ja vuonna 2020 kantaesitetty oratorio-ooppera, joka on sävelletty sinfoniaorkesterille, sekakuorolle, baritonille, bassolle, tenorille, mezzosopraanolle ja sopraanolle. Teoksen libretton on kirjoittanut Maritza Núñez. Teos kertoo Turun piispan Paavali Juustenin tarinan. == Lähteet == Luokka:Oratoriot Luokka:Oopperat
Let You Love Me

Let You Love Me on brittiläisen laulaja-lauluntekijä Rita Oran musiikkikappale. Sen julkaisi Atlantic Records hänen toisen, Phoenix- studioalbumin neljäntenä singlenä 21. syyskuuta 2018. Kappaleen ovat sanoittaneet Fred Gibson, Finn Keane, Ora, Linus Wiklund, Noonie Bao sekä Ilsey Juber, joista kaksi ensimmäistä myös tuottivat sen. Kappaleelle on toteutettu myös Malia Jamesin ohjaama musiikkivideo, joka julkaistiin Oran YouTube-kanavalla singlen julkaisupäivänä. Video kuvattiin Lontoossa. "Let You Love Me" oli kaupallisesti kohtalainen menestys, sen päästyä singlelistan kymmenen parhaan joukkoon Australiassa, Belgiassa (Flanderi), Irlannissa, Isossa-Britanniassa, Libanonissa, Liettuassa, Skotlannissa, Slovakiassa, Sloveniassa ja Virossa sekä kahdenkymmenen parhaan joukkoon Alankomaissa, Itävallassa, Norjassa, Ruotsissa, Saksassa, Singaporessa, Suomessa, Sveitsissä, Tšekissä, Unkarissa ja Uudessa-Seelannissa. Lisäksi se on myynyt Brasiliassa kaksinkertaista ja Puolassa nelinkertaista platinaa. Ora esitti kappaleen ensimmäisen kerran livenä Gibraltar Music Festivalilla 22. syyskuuta 2018. Lisäksi hän on esittänyt sen livenä muun muassa vuoden 2018 ARIA Music Awardsissa sekä Michael McIntyre's Big Showssa. ==Lähteet== Luokka:Vuoden 2018 kappaleet Luokka:Rita Oran kappaleet
Your Love (David Guettan ja Showtekin kappale)

Your Love on ranskalaisen DJ-tuottaja David Guettan sekä alankomaalaisen DJ- tuottaja Showtekin musiikkikappale. Sen julkaisivat What A Music ja Parlophone Guettan seitsemännen, 7-studioalbumin viidentenä singlenä 14. kesäkuuta 2018. Kappaleen ovat sanoittaneet Fred McFarlane, Joren van der Voort, Jaap Reesema, Allen George, Guetta, Showtek ja Ralph Wegner, joista kolme viimeisintä myös tuottivat sen. Kappale sisältää mukaelman yhdysvaltalaislaulaja Robin S.:n kappaleesta "Show Me Love". "Your Love" ei menestynyt kaupallisesti kovin hyvin, sen päästyä singlelistan viidenkymmenen parhaan joukkoon ainoastaan Ruotsissa. ==Lähteet== Luokka:Vuoden 2018 kappaleet Luokka:David Guettan kappaleet
Marjut Hannula

Marjut Hannula on suomalainen laulaja ja laulupedagogi. Hän on luonut uransa laulumusiikin lehtorina Sibelius-Akatemiassa ja opettajana Metropolia AMK:ssa. == Oppilaita: == Hannula on opettanut lukuisia menestyneitä oopperalaulajia. Hänen oppilaitaan ovat olleet mm. * Marjukka Tepponen * Hannakaisa Nyrönen * Mari Palo * Kaisa Ranta * Laura Pyrrö * Angelika Klas * Essi Luttinen * Tiina Penttinen * Aarne Pelkonen * Erik Rousi == Lähteet == Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Kamennoje (järvi Opotškan piirissä)

Kamennoje () on järvi Luoteis-Venäjällä Pihkovan alueen Opotškan piirissä. Järven nimi viittaa kiviseen järveen. Se sijaitsee järvialueena tunnetun Bežanitsyn ylängön länsipuolella. == Maantietoa == Järvi on 5,6 kilometriä pitkä, 3,2 kilometriä leveä ja sen pinta-ala on 8,9 neliökilometriä eli 890 hehtaaria. Sen keskisyvyys on 3,7 metriä, mutta syvänteessä on 7 metriä vettä. Sillä on kapea pohjoisosa ja leveä, mutta sokkeloinen eteläosa. Järvellä on 11 saarta, joiden yhteispinta-ala on 81,2 hehtaaria. Suurin saari sijaitsee 1,5 kilometriä pitkän niemen päässä ja se on kilometrin pitkä ja 800 metriä leveä. Niemen sivulla sijaitsee toiseksi suurin saari ja se on 500 metriä pitkä ja 400 metriä leveä. Vain kaksi saarista sijaitsee järven pohjoisosassa ja loput yhdeksän sen eteläosassa. Kaikki saaret vaikuttavat olevan autioita ja metsäisiä. Pohjoisosan itärannassa sijaitsee Kamenon kylä (), jossa sijaitsee kunnostettava kirkko Znamenskaja Tserkov (). Etelärannassa on Rudnihnon kylä () ja itärannassa Jastrebovon kylä (). Länsirannan Grebeni () ja Bogry () ovat autioituneet pieniksi kulmakunniksi. Rudnihnossa on viljelty vielä peltoja (2020), mutta muualla ne on menneet niityiksi. == Luontoarvoja == Järvessä elää ainakin lahna, hauki, ahven, pasuri, karppi, suutari, ruutana, made, säyne, mutakala, rantanuoliainen, simppu ja törö. Siinä tavataan myös joitakin Rutilus-suvun kaloja sekä vähälukuisena rapua. Järven rannat ovat hiekkarantoja, jotka ovat kiviset. Järven pohja on hiekkaisena paikoin myös mutainen. Lähialueet ovat yleensä metsää tai suota, mutta asutuksen lähellä on puutarhoja, peltoa mutta enimmäkseen kuitenkin niittyjä. == Vesistösuhteita == Kamennoje sijaitsee Aloljan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järven valuma-alueen koko on lähteestä riippuen 66,4 tai 51,6 neliökilometriä, mutta karttoihin on piirretty näkyviin pari lyhyttä ojaa. Järven laskujoki on Melenka ( ), joka yhtyy Aloljaan Rygozyn () pohjoispuolella. Aloljalla on yhtymäkohdan korkeudeksi merkitty 159 metriä mpy., joten laskujoen pudotus on 18 metriä. == Huomautuksia == == Lähteet == Luokka:Pihkovan alueen järvet Luokka:Aloljan valuma-alue Luokka:Opotškan piiri
Kolme japanilaista laulua

Kolme japanilaista laulua on Erkki Salmenhaaran vuonna 1960 säveltämä (korjattu vuonna 1964) laulusarja Shinkichi Yamamuran, Rofu Mikin ja Bocho Yamamuran englanniksi käännettyihin teksteihin. Sarjan kantaesittivät Helsingissä vuonna 1966 sopraano Marja Toppinen ja pianisti-laulupedagogi Antti Koskinen. Teoksen ovat levyttäneet baritoni Jorma Hynninen ja pianisti Ralf Gothóni. == Osat == # The Fine Rain (Shinkichi Yamamura) # After the Kiss (Rofu Miki) # In the Blue Sky (Bocho Yamamura) == Lähteet == Luokka:Laulukirjat
Sunflower (kappale)

Sunflower (mainitaan myös muodossa Sunflower (Spider-Man: Into the Spider- Verse)) on yhdysvaltalaisräppäri Post Malonen sekä yhdysvaltalaislaulaja Swae Leen musiikkikappale. Sen julkaisi Republic Records digitaalisesti ladattavana singlenä elokuvan Spider-Man: Kohti hämähäkkiversumia soundtrack-albumilta 19. lokakuuta 2018. Kappale on liitetty mukaan myös Malonen kolmannelle, Hollywood’s Bleeding -studioalbumille. Kappaleen musiikkivideo julkaistiin 10. tammikuuta 2019. ”Sunflower” oli kansainvälinen menestys, sen päästyä singlelistan kärkeen Australiassa, Kanadassa, Malesiassa, Uudessa-Seelannissa ja Yhdysvalloissa sekä viiden parhaan joukkoon Irlannissa, Isossa- Britanniassa, Ruotsissa, Singaporessa, Tanskassa ja Virossa. Kappale oli valtava myyntimenestys varsinkin Australiassa, jossa se myi kymmenkertaista platinaa 700 000 myydyllä kopiolla. Yhdysvalloissa ”Sunflower” ylitti kaksinkertaisen timanttilevyrajan vuoden 2024 alkupuolella ensimmäisenä kappaleena koskaan. Recording Industry Association of America myöntää palkinnon 20 miljoonasta myydystä kappaleesta. Kappale on saanut myös lukuisia ehdokkuuksia kuten Grammy-ehdokkuuden vuoden 2020 Grammy-palkintogaalassa kategorioissa ”Vuoden levytys” ja ”Paras pop-duo/ryhmäesitys”. ==Lähteet== Luokka:Vuoden 2018 kappaleet Luokka:Yhdysvaltalaiset musiikkikappaleet Luokka:Billboard Hot 100 -listan ykköset
An die ferne Geliebte

An die ferne Geliebte op. 98 (Kaukaiselle rakastetulle) on Ludwig van Beethovenin vuonna 1816 Alois Isidor Jeittelesin runoihin säveltämä kuusiosainen laulusarja. Sarja käsitetään yleisesti musiikin historian ensimmäisenä tunnettuna laulusarjana ja sen on katsottu osoittavan tietä Schubertin ja Schumannin suurille laulusarjoille. An die ferne Geliebte lukeutuu Beethovenin myöhäisen tyylikauden sävellyksiin. == Lähteet == == Aiheesta muualla == * IMSLP: An die ferne Geliebte Luokka:Laulusarjat Luokka:Ludwig van Beethovenin teokset
Akvaario (500 kg lihaa -yhtyeen albumi)

Akvaario on suomalaisen 500 kg lihaa -yhtyeen kolmas albumi. Se julkaistiin vuonna 1988. ==Kappaleet== # # # # # # # # # # # Luokka:500 kg lihaa -yhtyeen albumit Luokka:Vuoden 1988 albumit
Close to Me

Close to Me on brittiläislaulaja Ellie Gouldingin, yhdysvaltalaismuusikko Diplon sekä yhdysvaltalaislaulaja Swae Leen musiikkikappale. Sen julkaisivat Polydor Records ja Interscope Records digitaalisesti ladattavana ja suoratoistettavana singlenä 24. lokakuuta 2018. Kappaleen ovat sanoittaneet Goulding, Ilya Salmanzadeh, Lee, Peter Svensson, Savan Kotecha ja Diplo. Kappaleen tuotannosta vastasivat puolestaan Ilya, Diplo, Alvaro ja Bas van Daalen. Kappaleelle on toteutettu myös musiikkivideo, joka julkaistiin 14. marraskuuta 2018. Video kuvattiin Budapestissä. "Close to Me" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Belgiassa, Boliviassa, Irlannissa, Isossa-Britanniassa, Israelissa, Libanonissa, Malesiassa, Singaporessa, Sloveniassa, Suomessa, Tšekissä ja Uudessa-Seelannissa. Lisäksi se on myynyt Australiassa ja Kanadassa kaksinkertaista platinaa. ==Lähteet== Luokka:Vuoden 2018 kappaleet Luokka:Ellie Gouldingin kappaleet Luokka:Yhdysvaltalaiset musiikkikappaleet
Anton Anders von Wendland

Anton Anders von Wendland (19. tammikuuta 1827 Viipuri – 18. kesäkuuta 1897 Lumnan kartano, Grodnon kuvernementti, Venäjä) oli Venäjän keisarillisessa armeijassa palvellut suomalainen jalkaväenkenraali. (Viitattu 3.5.2020) Anton Anders von Wendlandin vanhemmat olivat Viipurin linnamajuri, everstiluutnantti Adolf Wilhelm von Wendland ja Katarina Helena Wulffert ja puoliso vuodesta 1859 Elisabet Schilder. Von Wendland tuli oppilaaksi Haminan kadettikouluun 1837 ja määrättiin sieltä 1848 valmistuttuaan vänrikkinä palvelukseen Henkivartioväen Liettuan rykmenttiin. Hän osallistui 1848–1849 Unkarin vallankumouksen kukistamiseen, minkä jälkeen 1850 hänet ylennettiin aliluutnantiksi. Luutnantiksi hän yleni 1853. Krimin sotaan 1854–1855 von Wendland osallistui Suomenlahden puolustustaisteluissa. Sodan aikana 1855 hänet ylennettiin alikapteeniksi ja sodan jälkeen 1861 kapteeniksi. Von Wendland toimi rykmentissään komppanianpäällikkönä tammikuun kansannousun kukistamisessa Puolassa 1863–1864. Hänet ylennettiin everstiksi 1864. Vuonna 1867 von Wendland määrättiin 120. Serpuhovin jalkaväkirykmentin komentajaksi Moskovan kuvernementtiin, mistä hänet siirrettiin 1873 Grodnon kuvernementin sotilaspiirin päälliköksi Puolan alueelle. Hänet ylennettiin kenraalimajuriksi 1875 ja määrättiin 1881 5. paikallisprikaatin komentajaksi. Von Wendland ylennettiin kenraaliluutnantiksi 1885 ja jalkaväenkenraaliksi 1894, jolloin hän myös sai eron sotapalveluksesta. ==Lähteet== Luokka:Suomalaiset kenraalit Luokka:Vuonna 1827 syntyneet Luokka:Vuonna 1897 kuolleet
Albert Oskar Josef Westermarck

Albert Oskar Josef Westermarck (31. maaliskuuta 1823 Helsingin pitäjä – 22. toukokuuta 1885 Helsinki) oli Venäjän keisarillisessa armeijassa palvellut suomalainen kenraalimajuri. (Viitattu 3.5.2020) Westermarckin vanhemmat olivat apulaissotatuomari Petter (Per) August Westermarck ja Eva Jacobina Björkstén. Myös hänen veljestään Johan August Ulrik Westermarckista tuli kenraali. Albert Oskar Josef Westermarck tuli oppilaaksi Haminan kadettikouluun 1839 ja määrättiin sieltä 1846 valmistuttuaan kornettina palvelukseen Volynian ulaanirykmenttiin. Hänet ylennettiin luutnantiksi 1848, aliratsumestariksi 1853, ratsumestariksi 1860, everstiluutnantiksi 1867 ja everstiksi 1873. Rykmenttinsä mukana Westermarck osallistui Unkarin vallankumouksen kukistamiseen 1848–1849 ja tammikuun kansannousun kukistamiseen Puolassa 1863–1864. Vuonna 1874 hänet määrättiin 1. Pietarin ulaanirykmentin reservieskadroonan päälliköksi, mistä tehtävästä ja sotapalveluksesta hän sai eron kenraalimajurina 1880. ==Lähteet== Luokka:Suomalaiset kenraalit Luokka:Vuonna 1823 syntyneet Luokka:Vuonna 1885 kuolleet
Johan August Ulrik Westermarck

Johan August Ulrik Westermarck (11. joulukuuta 1818 Helsingin pitäjä – 12. lokakuuta 1903 Pietari) oli Venäjän keisarillisessa armeijassa palvellut suomalainen kenraaliluutnantti. (Viitattu 3.5.2020) Westermarckin vanhemmat olivat apulaissotatuomari Petter (Per) August Westermarck ja Eva Jacobina Björkstén ja puolisot vuodesta 853 Caroline Henriette von Zigra (k. 1860) ja vuodesta 1870 Valeria Birgitte Witoschinski de Wendorff. Myös hänen veljestään Albert Oskar Josef Westermarckista tuli kenraali. Johan August Ulrik Westermarck tuli oppilaaksi Haminan kadettikouluun 1834 ja määrättiin sieltä valmistuttuaan vänrikkinä palvelukseen 6. kevyeen ratsastavaan tykistöpatteriin. Hän suoritti Pietarin sota-akatemian kurssin 1843–1845, jonka jälkeen hänet ylennettiin aliluutnantiksi. Luutnantiksi hän yleni 1848, alikapteeniksi 1849 ja kapteeniksi 1854. Vuonna 1849 Westermarck osallistui Unkarin vallankumouksen kukistamiseen. Vuonna 1861 hänet nimitettiin 7. tykistöprikaatin 2. patterin päälliköksi everstiluutnanttina ja prikaatinsa mukana hän osallistui tammikuun kansannousun kukistamiseen Puolassa 1863–1864. Everstiksi Westermarck ylennettiin 1869. Vuonna 1877 hänet määrättiin 15. tykistöprikaatin päälliköksi. Kenraalimajuriksi 1879 ylennetty Westermarck siirrettiin 1884 12. tykistöprikaatin komentajaksi, mistä tehtävästä ja sotapalveluksesta hän sai 1887 eron kenraaliluutnanttina. ==Lähteet== Luokka:Suomalaiset kenraalit Luokka:Vuonna 1818 syntyneet Luokka:Vuonna 1903 kuolleet
Perusuusiutumisluku

Perusuusiutumisluku R0 (R-nolla), mediassa usein perustartuttavuusluku on epidemiologiassa suure, joka voidaan ajatella yhden henkilön keskimäärin tartuttamien uusien tapausten lukumääräksi tilanteessa, jossa väestöllä ei ole aiemmasta sairastumisesta tai rokotuksesta johtuvaa immuniteettia vaan koko väestö on altis tartunnalle. R0 ei ole biologinen, taudinaiheuttajan ominaisuus vaan se riippuu tartunnanaiheuttajan ominaisuuksien lisäksi esimerkiksi tarkasteltavan väestön tiheydestä ja keskinäisten kontaktien määrästä sekä siitä, kauanko sairastunut henkilö levittää tautia. Perusuusiutumisluvun tärkein käyttötapa on sen arvioimisessa voiko tartuntatauti levitä väestössä, ja kuinka suuren väestönosan tulee saavuttaa immuniteetti, joko taudin sairastamalla tai rokotuksella, ennen kuin tauti pysähtyy. Yksinkertaisimmissa epidemiamalleissa taudille immuunin väestön osuuden on ylitettävä arvo :1-\frac{1}{R_0} ennen kuin käynnistynyt epidemia tukahtuu. Esimerkiksi jos perusuusiutumisluku R0 = 2, syntyvä epidemia tukahtuu kun puolet väestöstä on saavuttanut immuniteetin. Kun taudin etenemiseen on vaikutettu toimenpiteillä tai kun osa väestöstä ei enää ole altis infektiolle, taudin kulkua määrittää tehollinen uusiutumisluku eli efektiivinen uusiutumisluku, jota merkitään R (ilman alaindeksiä). Infektiomalleissa epidemia käynnistyy, jos uusiutumisluku R ≥ 1, eli jos sairastuneet tartuttavat kukin keskimäärin vähintään yhden uuden henkilön. Vastaavasti epidemia tukahtuu, jos R < 1\. Erityisesti, perusuusiutumisluku väestössä R0 < 1 tauti ei alun perinkään kykene synnyttämään epidemiaa. Epidemian tukahduttaminen ilman rokotetta on sitä vaikeampaa mitä suurempi R0 on. Käytännössä kaikki epidemioiden torjuntatoimet tähtäävät pohjimmiltaan tehollisen uusiutumisluvun minimointiin. Luokka: Lääketiede
Kurikomppania

Kurikomppania oli sotilasyksikkö, jossa kurinpidollisten menetelmien avulla koulutettiin ja kasvatettiin sellaisia vakinaista palvelusta suorittavia asevelvollisia, jotka haluttiin pitää erillään muusta joukosta. Nämä asevelvolliset olivat esimerkiksi tehneet palvelusaikanaan rikoksia tai käyttäytyneet sopimattomasti. Suomessa kurikomppania oli toiminnassa ennen vuotta 1939. ==Katso myös== *Suomenlinnan kurikomppania ==Lähteet== Luokka:Sotilasyksiköt
Vetoeläin

Vetoeläin eli vetojuhta on ahkion, kärryjen, reen, vankkurien, auran ym. vetämiseen käytettävä kotieläin. Vetotyöhön ja osittain myös tavaroiden kantamiseen (kantoeläin eli kantojuhta eli kuormajuhta) on käytetty useita eläinlajeja. Pohjoismaissa tavallisia työeläimiä ovat hevonen ja poro, nautoja on käytetty muun muassa Etelä- ja Keski-Euroopassa, aasi ja muuli ovat olleet apuna Välimeren maissa, vesipuhveli Etelä-Aasiassa, dromedaari Pohjois- Afrikassa ja Lounais-Aasiassa, aasiannorsuja hyödynnetään Aasian maissa ja koiraa varsinkin eskimoiden keskuudessa. Jakki ja kaksikyttyräinen kameli ovat käytössä lähinnä kantoeläiminä Aasiassa ja laama vastaavassa käytössä Etelä- Amerikan vuoristoseuduilla. Suomessa on aiemmin käytetty hevosta laajalti kaikenlaisiin maataloustöihin. Se soveltui hyvin paikalliseen ilmastoon kaikkina vuodenaikoina ja kaikenlaisella säällä. Sitä voi käyttää muita vetoeläimiä paremmin pitkillä matkoilla, kovilla teillä ja mäkisessä maastossa. Hevonen myös oppi härkää nopeammin vaativiin töihin. Kaksi hevosparia teki päivässä saman työn kuin kolme härkäparia, mikä oli merkittävä seikka Suomen lyhyen toukotyöajan ja korjuuajan vuoksi. Hevosen hinta ja ruokintakulut olivat suuremmat kuin härän, mutta ajajan työn hinta oli härkää käytettäessä paljon kalliimpi niiden hitauden vuoksi. ==Katso myös== *Hevosajoneuvo *Raviurheilu *Koiravaljakko *Valjakko ==Lähteet== == Aiheesta muualla == * Raul Roine : Härjäkki tietävä et o sunnuntai, Suomen Kuvalehti, 03.11.1934, nro 45, s. 22, Kansalliskirjaston digitaaliset aineistot *
Konstantin Wikman

Konstantin Wikman (27. joulukuuta 1815 Hamina – 3. marraskuuta 1890 Pietari) oli Venäjän keisarillisessa armeijassa palvellut suomalainen kenraalimajuri. (Viitattu 3.5.2020) Wikmanin vanhemmat olivat liikemies Tobias Wikman ja Elisabet Juliana Boisman ja puoliso vuodesta 1844 Alexandra Carolina von Ammondt, kenraaliluutnantti Otto Wilhelm von Ammondtin tytär. Konstantin Wikman tuli oppilaaksi Haminan kadettikouluun 1831, valmistui koulusta kurssinsa priimuksena, ylennettiin vänrikiksi ja määrättiin palvelukseen Henkivartioväen Liettuan rykmenttiin. Hänet ylennettiin aliluutnantiksi 1837, luutnantiksi 1840, alikapteeniksi 1842, kapteeniksi 1847 ja everstiksi 1851. Vuoden 1855 alussa Wikman määrättiin 3. jalkaväkidivisioonan reservijääkärirykmentin komentajaksi, mutta hänet siirrettiin vielä saman vuoden lopulla Ruhtinas Barclay de Tollyn karabinieerireservirykmentin komentajaksi. Seuraavana vuonna hän sai siirron H.M. Itävallan Keisari Franz I:n krenatöörireservirykmentin komentajaksi ja muutamaa kuukautta myöhemmin kenraalisotamarsalkka, ruhtinas Vorontsovin krenatöörirykmentin komentajaksi. Wikman oli sairauslomalla melkein koko vuoden 1857 ja joutui luopumaan rykmentin komentajuudesta. Vuonna 1858 hänet siirrettiin armeijan jalkaväkeen sijoitettuna Pietarissa toimivan ns. komissariaattikomission jäseneksi. Seuraavana vuonna Wikman sai eron sotapalveluksesta kenraalimajurina ja hänet nimitettiin Suomen tullitoimiston esimieheksi Pietariin. Tästä tehtävästä hän siirtyi 1865 Suomen tullihallituksen pääjohtajaksi. Eläkkeelle Wikman jäi tullihallituksesta vuonna 1881. ==Lähteet== Luokka:Suomalaiset kenraalit Luokka: Valtionlaitosten johtajat Luokka:Vuonna 1815 syntyneet Luokka:Vuonna 1890 kuolleet
Vierreleipä

Vierreleipä on leivinhiivalla kohotettu, runsaasti maustettu olutvierteeseen tehdystä taikinasta leivottu maustelimppu, joka muistuttaa piimälimppua. Taikinan nesteenä käytetään maidon lisäksi vierrettä ja jauhoina ruis- ja vehnäjauhoja. Vierreleivän mausteeksi soveltuvat anis, fenkoli, kumina, pomeranssinkuori ja siirappi. Vierreleipää on käytetty muun muassa pitojen ruokaleipänä. ==Lähteet== Luokka:Leivät
Viherjauho

Viherjauho eli ruohojauho on heinäjauhoihin kuuluva rehu, jota lisätään kananrehu- ja sianrehuseoksiin sekä hevosten rehujen sekaan. Viherjauhoa valmistetaan niittämällä nuorta puna-apila-, sinimailas- ym. nurmea, kuivaamalla leikattu ruoho koneellisesti ja pilkkomalla ruoho silpuksi. Asetus määräsi, että viherjauhorehussa sai olla kuitua enintään 27 %. Sinimailas- ja apilanlehtijauhossa sai olla kuitua enintään 21 % ja varsinaisessa heinäjauhossa 36 %. ==Lähteet== Luokka:Rehu
Onni Määttä

Onni Määttä (s. 1995) on suomalainen pesäpalloilija. Määttä edustaa Superpesiksessä pelaavia Pattijoen Urheilijoita. Hän on pelannut urallaan Superpesistä myös kasvattajaseurassaan Sotkamon Jymyssä. Jymyssä pelatessaan Määttä voitti SM-kullan kaudella 2014 ja 2015. Kempeleen Kirissä hän saavutti SM-pronssin kaudella 2023. Määttä on pelannut 2013 alkaneella urallaan 133 Superpesiksen runkosarjaottelua. Näissä hän on lyönyt viisi kunnaria ja 13 tavallista juoksua, tuonut 124 juoksua ja kerännyt 470 kärkilyöntiä. Määttä on pelannut 20 Superpesiksen pudotuspeliottelua. Näissä hän on lyönyt kaksi tavallista juoksua, tuonut viisi juoksua js kerännyt 23 kärkilyöntiä. Kuudessa pelaamassaan Superpesiksen karsintasarjan ottelussa Määttä on tuonut 13 juoksua ja kerännyt 26 kärkilyöntiä. Hän on ulkopelissä etukenttäpelaaja ja sisäpelissä etenijä tai vaihtaja. Määttä on pelannut neljä aikuisten Itä- Länsi-ottelua, kolme A-poikien Itä-Länsi ottelua ja yhden B-poikien Itä-Länsi ottelun. ==Lähteet== * http://www.pesiksenmaailma.fi/index.php/pelaajakortit?pelaajaid=7382&view;=pelaajakortti * https://www.kempeleenkiri.fi/pesis/miesten-superpesis/miehet-joukkue/sami- lassila * https://www.pesis.fi/uutiset/2019/06/onni-maatta-uransa- ensimmaiseen-ita-lanteen-saattaa-se-jossain-vaiheessa-jannittaa/ * https://www.pesis.fi/pesis-info/historia/mitalistit/ * https://www.superpesis.fi/site/assets/files/26810/ita-lansi-2022-miehet.pdf * https://www.superpesis.fi/uutiset/miesten-ita-lansi-valinnat-julki-roope- korhonen-palaa-arvo-otteluun-kotikentallaan/ * https://www.pesis.fi/wp- content/uploads/2023/01/IL-joukkueet-M-N-2024.pdf Luokka:Suomalaiset pesäpalloilijat Luokka:Vuonna 1995 syntyneet Luokka:Elävät henkilöt
Ernst Carl Adolf von Willebrand

Ernst Carl Adolf von Willebrand (17. helmikuuta 1820 Pietari – 27. helmikuuta 1887 Kuusisto) oli Venäjän keisarillisessa armeijassa palvellut suomalainen kenraaliluutnantti ja vapaaherra. (Viitattu 3.5.2020) == Perhe ja vanhemmat == Von Willebrandin vanhemmat olivat Turun hovioikeuden presidentti, vapaaherra Adolf Fredrik von Willebrand ja kenraalimajuri August Fredrik Palmfeltin leski, vapaaherratar Wilhelmina Albertina von Willebrand. Hänen puolisonsa vuodesta 1844 oli Maria Amalia von Daehn. == Sotilasura == Ernst Carl Adolf von Willebrand tuli oppilaaksi Haminan kadettikouluun 1833 ja määrättiin sieltä 1841 valmistuttuaan vänrikkinä palvelukseen Henkivartioväen Suomen tarkk’ampujapataljoonaan. Hänet ylennettiin aliluutnantiksi 1842, vuosina 1842–1843 hänet oli komennettu palvelukseen Kaukoitään sotimaan sikäläisiä vuoristoheimoja vastaan. Von Willebrandt erosi sotapalveluksesta luutnanttina marraskuussa 1844, mutta palasi 1846 palvelukseen aliluutnanttina Henkivartioväen Suomen tarkk’ampujapataljoonaan, toimien samalla Suomen kenraalikuvernöörin nuorempana adjutanttina. Hänet ylennettiin luutnantiksi 1849 ja siirrettiin 1851 Henkivartioväen meriekipaasiin komennettuna Venäjän meriesikunnan esikuntapäällikön adjutantiksi. Kapteeniluutnantiksi von Willebrandt yleni 1853. Krimin sodan alussa 1854 von Willebrand komennettiin Venäjän armeijan ylipäällikön, amiraali, ruhtinas A.S. Menschikoffin adjutantiksi, mistä tehtävästä hänet siirrettiin seuraavana vuonna 12. jalkaväkidivisioonan komentajan kenraali Liprandin käyttöön. Sodassa osoittamansa urheuden johdosta von Willebrand korotettiin H.M. Keisarin sivusadjutantiksi, ylennettiin everstiksi ja siirrettiin Henkivartioväen Suomen tarkk’ampujapataljoonan upseeriluetteloihin marraskuussa 1854. Sodan lopulla marraskuussa 1855 hänet määrättiin Azovin jalkaväkirykmentin komentajaksi ja sodan jälkeen syyskuussa 1856 hänet siirrettiin Henkivartioväen Suomen tarkk’ampujapataljoonan komentajaksi. Kenraalimajuriksi von Willebrand ylennettiin 1860 keisarin seurueessa. Vuonna 1861 hänet määrättiin Henkivartioväen Hatsinan jalkaväkirykmentin komentajaksi Inkerinmaalle ja siirrettiin sieltä 1863 Suomen sotaväen tarkastajaksi. Kenraaliluutnantiksi hän yleni 1867. Eron Suomen sotaväen tarkastajan tehtävästä hän sai marraskuussa 1868 ja eron sotapalveluksesta huhtikuussa 1871. ==Lähteet== Luokka:Suomalaiset kenraalit Luokka:Suomalaiset aateliset Luokka:Vuonna 1820 syntyneet Luokka:Vuonna 1887 kuolleet Luokka:Pietarinsuomalaiset henkilöt